ประมวลกฎหมายอาญา มาตรา 326  บัญญัติว่าอย่างไร
1. ผู้ใดเอาไปเสีย ทำให้เสียหาย ทำลาย ทำให้เสื่อมค่าหรือทำให้ไร้ประโยชน์ซึ่งทรัพย์อันตนจำนำไว้แก่ผู้อื่น ถ้าได้กระทำเพื่อให้เกิดความเสียหายแก่ผู้รับจำนำ ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ
2. ผู้ใดใส่ความผู้อื่นต่อบุคคลที่สาม โดยประการที่น่าจะทำให้ผู้อื่นนั้นเสียชื่อเสียง ถูกดูหมิ่น หรือถูกเกลียดชัง ผู้นั้นกระทำความผิดฐานหมิ่นประมาท ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ 
3. ผู้ใดใช้อุบายหลอกลวง ขู่เข็ญ ใช้กำลังประทุษร้าย ใช้อำนาจครอบงำผิดคลองธรรม หรือใช้วิธีข่มขืนใจด้วยประการอื่นใด พาหรือส่งคนออกไปนอกราชอาณาจักร ต้องระวางโทษจำคุกตั้งแต่สองปี ถึงสิบปี หรือปรับตั้งแต่สี่พันบาทถึงสองหมื่นบาท หรือทั้งจำทั้งปรับ
4. ผู้ใดทำร้ายร่างกายหรือประทุษร้ายต่อเสรีภาพของผู้แทนรัฐต่างประเทศ ซึ่งได้รับแต่งตั้งให้มาสู่พระราชสำนัก ต้องระวางโทษจำคุกไม่เกินสิบปี ผู้ใดพยายามกระทำการเช่นว่านั้น ต้องระวางโทษเช่นเดียวกัน
คำตอบได้แก่ 2.  เพราะว่า  ปัญหาดังกล่าวมีข้อกฎหมายที่จะต้องพิจารณาคือประมวลกฎหมายอาญามาตรา 326  (ความผิดฐานหมิ่นประมาท) และมาตรา 393  (ความผิดฐานดูหมิ่นซึ่งหน้า) ทั้งนี้ในความผิดฐานหมิ่นประมาทนั้น ตามตัวบทกฎหมายวางหลักไว้ว่า “มาตรา 326 ผู้ใดใส่ความผู้อื่นต่อบุคคลที่สาม โดยประการที่น่าจะทำให้ผู้อื่นนั้นเสียชื่อเสียง ถูกดูหมิ่น หรือถูกเกลียดชัง ผู้นั้นกระทำความผิดฐานหมิ่นประมาท ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ “ ซึ่งจะเห็นได้ว่าในความผิดฐานหมิ่นประมาทจะต้องมี “บุคคลที่สาม” เข้ามาเกี่ยวข้องเป็นผู้รับฟังหรือได้ยินถ้อยคำที่ผู้ต้องหาได้พูดใส่ความผู้เสียหายด้วยเสมอ ทั้งนี้ผู้ต้องหาจะตั้งใจพูดให้บุคคลที่สามนั้นได้ยินโดยเฉพาะ หรือผู้ต้องหาตั้งใจด่าว่าผู้เสียหายเพียงอย่างเดียวไม่ได้ตั้งใจพูดให้บุคคลที่สามได้ยินถ้อยคำที่ตนด่า แต่โดยพฤติการณ์แล้วผู้ต้องหาย่อมเล็งเห็นผลได้ว่าถ้อยคำที่ตนเองพูดด่านั้นจะมีบุคคลที่สามจะได้ยินข้อความอย่างแน่นอน ก็ย่อมถือว่าผู้ต้องหามีความผิดฐานหมิ่นประมาททั้งสิ้น
ประมวลกฎหมายอาญา